CELEX: 62014CN0222
Language: sk
Date: 2014-05-07 00:00:00
Title: Vec C-222/14: Návrh na začatie prejudiciálneho konania, ktorý podala Consiglio di Stato (Grécko) 7. mája 2014 – Konstantinos Maistrellis/Minister spravodlivosti, transparentnosti a ľudských práv

21.7.2014   
            
            
               SK
            
            
               Úradný vestník Európskej únie
            
            
               C 235/8
            
         Návrh na začatie prejudiciálneho konania, ktorý podala Consiglio di Stato (Grécko) 7. mája 2014 – Konstantinos Maistrellis/Minister spravodlivosti, transparentnosti a ľudských práv
   (Vec C-222/14)
   2014/C 235/11
   Jazyk konania: gréčtina
   
      Vnútroštátny súd, ktorý podal návrh na začatie prejudiciálneho konania
   
   Consiglio di Stato
   
      Účastníci konania pred vnútroštátnym súdom
   
   
      Žalobca: Konstantinos Maistrellis
   
      Žalovaný: Minister spravodlivosti, transparentnosti a ľudských práv
   
      Prejudiciálna otázka
   
   Majú sa ustanovenia smerníc 96/34/ES (1) a 2006/54/ES (2), ktoré sa vzťahujú na prejednávanú vec, vykladať tak, že bránia vnútroštátnym ustanoveniam, ako je sporné ustanovenie § 53 ods. 3 tretej vety zákona č. 3528/2007, podľa ktorého, ak manželka zamestnanca vo verejných službách nie je zamestnaná, resp. nevykonáva nijaké povolanie, jej manžel nemá nárok na rodičovskú dovolenku s výnimkou prípadu, keď sa jeho manželka považuje za nespôsobilú na opatrovanie detí z dôvodu závažného ochorenia alebo postihnutia?
   
      (1)  Smernica Rady 96/34/ES z 3. júna 1996 o rámcovej dohode o rodičovskej dovolenke uzavretej medzi UNICE, CEEP a ETUC (Ú. v. ES L 145, s. 4; Mim. vyd. 05/002, s. 285).
   
      (2)  Smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (Ú. v. ES L 204, s. 23).